טייברן

אתר ההוצאה להורג טייברן, במפה מעשה ידי [[ג'ון רוק של הסיטי של לונדון, הסיטי של וסטמינסטר ואזור סאת'ק משנת 1746.]]
"העץ של טייברן"
"השולייה העצלן מוצא להורג בטייברן", [[תחריט מעשה ידי ויליאם הוגרת' משנת 1747 מתוך הסדרה: "Industry and Idleness".]]
טייברן (באנגלית: Tyburn) היה כפר במחוז מידלסקס, אשר במקום בו עמד ניצבת כיום מארבל ארץ' (קשת השיש) בווסטמינסטר שבלונדון. הכפר נקרא על שם פלג הטייברן שזרם באזור (כיום הנהר זורם מתחת לפני הקרקע). 

האתר ידוע כאתר ההוצאה להורג של הסיטי של לונדון משך שנים רבות.

== היסטוריה ==
הכפר היה אחד הכפרים במחוז הכנסייתי של מרילבון, שאף הוא נקרא על שם הנהר (שם האזור הוא קיצור של "כנסיית סנט מרי שליד נהר הטיבורן" - "St Mary's church by the bourne"). 

הכפר מוזכר בספר יום הדין, וככל הנראה עמד במקום בו ממוקם כיום קצהו של רחוב אוקספורד - צומת של שתי דרכים רומיות. 

בשנות ה-30 וה-40 של המאה ה-13 הייתה האחוזה בבעלותו של גילברט דה סנדפורד, בנו של ג'ון סנדפורד, הצ'מברלין (שר החצר) של המלכה אלינור מקסטיליה, רעייתו של המלך הנרי השני. 

בשנת 1236 נחתם הסכם בין הסיטי לבין סר גילברט לשימוש מימי פלג הטייבורן בסיטי, ונבנתה מערכת צינורות מים עשויה עופרת להעביר את המים אל העיר. המים הוזרמו מהמקום בו ניצבת תחנת הרכבת התחתית של רחוב בונד, דרך הייד פארק של ימינו, ולעבר הכפר צ'רינג קרוס, ומשם המים הועלו במעלה גבעת לדגייט (באמצעות כלים שלובים) אל ברז ציבורי בצ'יפסייד.

==עמודי התלייה==
טייברן שימש כאתר תלייה עד המאה ה-18. האסירים הוצאו מכלא ניוגייט שבסיטי, דרך כנסית סנט גיילס שבשדות ורחוב אוקספורד.

אירוע התלייה הראשון המתועד באתר הוא תלייתו של מנהיג העניים הפופולרי ויליאם פיץ אושברן בשנת 1196. 

בשנת 1571 הוקם "עץ טייברן" (the Tyburn Tree) במפגש הדרכים. עץ זה כלל משולש עץ שנתמך על ידי שלוש רגלים ואיפשר ביצוע מספר תליות בו זמנית. כך לדוגמה ב-23 ביוני 1649 נתלו 23 גברים ואישה אחת בשל היותם קתולים.

מיקום עץ התלייה נבחר בשל הדרך הראשית שעברה באתר, על מנת לסמל את המשפט האנגלי ואת הציות לחוק בעיר לונדון.

הקורבן הראשון שנתלה על העץ היה ד"ר ג'ון סטורי, נוצרי קתולי אשר סירב להכיר במלכותה של אליזבת הראשונה. לימים ניתלו על העץ גם ג'ון ברדשו, הנרי אירטון ואוליבר קרומוול אשר ניתלו לאחר מותם, במצוות צ'ארלס השני כנקמה על כך שהורו על כריתת ראש אביו, צ'ארלס הראשון.

ההוצאות להורג היו פופולריות ביותר בלונדון, וקהל של אלפים מתושבי העיר נהר לצפות בהם. תושבי הכפר טייברן נהגו להקים בסמוך לעץ התלייה מושבי עץ ולמכור כרטיסי צפייה במקומות הטובים. מתועד מקרה בו התמוטט יציע המושבים והרג רבים מהצופים.

בשל מספרן הרב של ההוצאות להורג, והתקופה הארוכה בה פעל עץ התלייה הפך המונח "טייברן" לכינוי להוצאה להורג בתלייה, והביטוי "לרכב לטייברן" ("to take a ride to Tyburn") משמעו "להוציא להורג", "לורד האחוזה של טייברן" ("Lord of the Manor of Tyburn") היה כינוי לתליין, ו"לרקוד את ריקוד טייברן" ("dancing the Tyburn jig") ביטוי המסמל תלייה.

== הוצאות להורג ידועות בטייברן ==
{| class=wikitable
!width=140| שם !!width=130| תאריך !! סיבה
|-
| רוג'ר מורטימר, רוזן מארץ' ||align=right| 29 בנובמבר 1330 || ניתלה בלא משפט בשל ניסיון לקשור נגד המלך
|-
| סר המפרי סטאפורד מגרפטון ||align=right|8 ביולי 1486 || תמך בריצ'רד השלישי; ניתלה בלא משפט בהוראת הנרי השביעי.
|-
| מייקל אן גוף ותומאס פלאמאנק ||align=right| 24 ביוני 1497 || מנהיגי המרד של קורנוול של 1497.
|-
| פרקין וורבק ||align=right| 23 בנובמבר 1499 || נתלה בעוון קשר. טען להיותו אחד משני הנסיכים במצודה, ולזכותו לכתר במקום הנרי השביעי. 
|-
| אליזבת בארטון <small>"העלמה הקדושה מקנט"</small> ||align=right| 20 באפריל 1534 || הוצאה להורג בגין קשר; נזירה אשר ניבאה כי המלך הנרי השמיני ימות בתוך שישה חודשים אם יישא לאישה את אן בולן.
|-
| ג'ון הוטון, קדוש נוצרי ||align=right| 2 במאי 1535|| סירב לתמוך בגירושין של הנרי השמיני עם קתרין מארגון.
|-
| תומאס קולפפר ||align=right| 10 בדצמבר 1541 || ניהל רומן עם קתרין האוורד, רעייתו של הנרי השמיני. קלפפר ניתלה לאחר שראשו נכרת ממנו במצודת לונדון. פרנסיס דרהאם אשר נשפט עמו, ניתלה קודם לכן, ורק לאחר מכן בותרה גופתו בהתאם לגזר הדין.
|-
| המפרי ארונדל ||align=right| 27 בינואר 1550 ||rowspan=1| מנהיג מרד ספר התפילה.
|-
| רוברט יוברט ||align=right| 28 בספטמבר 1666 || הודה בכך שהצית את השרפה הגדולה של לונדון.
|-
| קלאוד דובל ||align=right| 21 בינואר 1670 || שודד דרכים.
|-
| אוליבר פלנקט, קדוש נוצרי ||align=right| 1 ביולי 1681 || 
|-
|ג'יין ווס ||align=right| 19 בדצמבר 1684 || שוד דרכים ורצח
|-
| ויליאם צ'אלונר ||align=right| 23 במרץ 1699 || זייפן שנתפס על ידי סר אייזק ניוטון
|-
| ג'ק שפרד <small>"ג'נטלמן ג'ק"</small> ||align=right| 16 בנובמבר 1724 || גנב ידוע.
|-
| ג'ון אוסטין ||align=right| 3 בנובמבר 1783 || שודד דרכים שהיה האחרון שניתלה בטייברן.
|}

==קישורים חיצוניים==

קטגוריה:לונדון: גאוגרפיה
קטגוריה:לונדון: היסטוריה
קטגוריה:וסטמינסטר